Datum: 5.7.2018

Spoštovani,

Naročnik spreminja razpisno dokumentacijo za javno naročilo št. JHL-10/18 Vzdrževanje in popravila službenih vozil.

SPREMEMBA RAZPISNE DOKUMENTACIJE:

Naročnik spreminja razpisno dokumentacijo na v naslednjih delih:

* naročnik spreminja 5. člen okvirnega sporazuma na način, da se v prvem stavku prvega odstavka spremeni besedilo v oklepaju tako, da se doda besedilo »ali rezervni deli«. Besedilo v oklepaju se po spremembi glasi: *»(v nadaljevanju tudi: nadomestni deli ali rezervni deli)«*,
* naročnik spreminja 16. člen okvirnega sporazuma na način, da črta celotno besedilo 16. člena okvirnega sporazuma in se ga nadomesti z naslednjim besedilom, ki se po spremembi glasi:

*»Izvajalec bo izstavil naročniku račun za opravljene storitve v roku petih delovnih (5) dneh od datuma podpisa delovnega naloga ali dobavnice s strani predstavnika naročnika. Na računu mora biti navedena številka nabavnega naročila naročnika, specificirana količina in cena opravljenih storitev, vgrajenih nadomestnih delov in vgrajene opreme ter popust na veljavne cenike, naveden v 5. členu tega okvirnega sporazuma. K računu mora biti priložen podpisan delovni nalog ali dobavnica.*

*Naročnik ima pravico obrazloženo zavrniti nepravilni račun v roku osmih (8) delovnih dni po prejemu računa, izvajalec pa je dolžan v tem primeru izstaviti nov, pravilni račun v roku petih (5) delovnih dni od zavrnitve, na katerem bo izkazana pravilna vrednost izvedenih storitev in vgrajenih nadomestnih delov.*

*DDV se obračuna po veljavni stopnji na dan opravljene storitve.*

*A. V primeru, da ima izvajalec sedež v Republiki Sloveniji: Naročnik  bo prejete pravilne račune v skladu s prvim in drugim odstavkom tega člena, plačal na transakcijski račun izvajalca oz. podizvajalca, ki je uradno evidentiran pri AJPES in bo naveden na računu, v roku 30 (tridesetih) dni od dneva izstavitve posameznega pravilnega računa.*

*B. V primeru, da  izvajalec nima sedeža v Republiki Sloveniji: Naročnik bo račune v skladu s prvim in drugim odstavkom tega člena, plačal na poslovni račun izvajalca oz. podizvajalca v roku 30 (tridesetih) dni od dneva izstavitve posameznega pravilnega računa. Poslovni račun mora biti naveden tudi na posameznem računu.*

*V primeru zamude s plačilom je izvajalec upravičen zaračunati naročniku zakonite zamudne obresti.»*

Naročnik bo navedene spremembe upošteval pri pripravi okvirnega sporazuma z izbranim ponudnikom za posamezni sklop predmeta javnega naročila.

Ponudniki morajo pri pripravi ponudbe upoštevati spremembo razpisne dokumentacije z dne 5.7.2018, ki je bila objavljena na spletni strani naročnika in na Portalu javnih naročil.

Lepo pozdravljeni!

JAVNI HOLDING Ljubljana, d.o.o.

Sektor za javna naročila